CELEX: 22016D0755
Language: sk
Date: 2015-03-20 00:00:00
Title: Rozhodnutie Spoločného výboru EHP č. 72/2015 z 20. marca 2015, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2016/755]

19.5.2016   
               
               
                  SK
               
               
                  Úradný vestník Európskej únie
               
               
                  L 129/85
               
            ROZHODNUTIE SPOLOČNÉHO VÝBORU EHP
      č. 72/2015
      z 20. marca 2015,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2016/755]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:
      
                  (1)
               
               
                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Rady (ES) č. 723/2009 z 25. júna 2009 o právnom rámci Spoločenstva pre Konzorcium pre európsku výskumnú infraštruktúru (ERIC) (1).
               
            
                  (2)
               
               
                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Rady (EÚ) č. 1261/2013 z 2. decembra 2013, ktorým sa mení nariadenie Rady (ES) č. 723/2009 o právnom rámci Spoločenstva pre konzorcium pre európsku výskumnú infraštruktúru (ERIC) (2).
               
            
                  (3)
               
               
                  Protokol 31 k Dohode o EHP by sa preto mal zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V článku 1 protokolu 31 k Dohode o EHP sa za odsek 11 vkladá tento odsek:
      
         
                     „12.
                  
                  
                     
                                 a)
                              
                              
                                 Zmluvné strany sa usilujú posilniť spoluprácu v rámci činností, ktoré môžu vyplynúť z tohto aktu Spoločenstva:
                                 
                                             —
                                          
                                          
                                             
                                                32009 R 0723: nariadenie Rady (ES) č. 723/2009 z 25. júna 2009 o právnom rámci Spoločenstva pre Konzorcium pre európsku výskumnú infraštruktúru (ERIC) (Ú. v. EÚ L 206, 8.8.2009, s. 1), zmenené týmto právnym predpisom:
                                             
                                                         —
                                                      
                                                      
                                                         
                                                            32013 R 1261: nariadenie Rady (EÚ) č. 1261/2013 z 2. decembra 2013 (Ú. v. EÚ L 326, 6.12.2013, s. 1).
                                                      
                                                   
                                       
                           
                                 b)
                              
                              
                                 Článok 5 ods. 1 písm. d) nariadenia (ES) č. 723/2009 odkazuje na smernicu Rady 2006/112/ES z 28. novembra 2006 o spoločnom systéme dane z pridanej hodnoty a na smernicu Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov, ktoré nie sú začlenené do dohody. Tieto odkazy sú preto relevantné len pri uplatňovaní článku 5 ods. 1 písm. d) a nie je nimi dotknutý rozsah pôsobnosti dohody.
                              
                           
                                 c)
                              
                              
                                 Štáty EZVO sa zúčastňujú v plnom rozsahu, avšak bez hlasovacieho práva, na práci všetkých výborov Spoločenstva, ktoré pomáhajú Európskej komisii pri riadení, rozvoji a vykonávaní činností uvedených v písmene a).“
                              
                           
               
      Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*).
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 20. marca 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 206, 8.8.2009, s. 1.
      
         (2)  Ú. v. EÚ L 326, 6.12.2013, s. 1.
      
         (*)  Ústavné požiadavky boli oznámené.